CELEX: 31999L0055
Language: et
Date: 1999-06-03 00:00:00
Title: Komisjoni direktiiv 1999/55/EÜ, 1. juuni 1999, millega kohandatakse tehnika arenguga nõukogu direktiivi 77/536/EMÜ põllu- või metsamajanduslike ratastraktorite ümbermineku kaitsekonstruktsioonide kohtaEMPs kohaldatav tekst.

Tähtis õiguslik teade

|

31999L0055

Euroopa Liidu Teataja L 146 , 11/06/1999 Lk 0028 - 0030

		Komisjoni direktiiv 1999/55/EÜ,1. juuni 1999,millega kohandatakse tehnika arenguga nõukogu direktiivi 77/536/EMÜ põllu- või metsamajanduslike ratastraktorite ümbermineku kaitsekonstruktsioonide kohta(EMPs kohaldatav tekst)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 4. märtsi 1974. aasta direktiivi 74/150/EMÜ põllu- ja metsamajanduslike ratastraktorite tüübikinnitust käsitlevate liikmesriikide õigusaktide ühtlustamise kohta, [1] viimati muudetud Euroopa Parlamendi ja nõukogu direktiiviga 97/54/EÜ, [2] eriti selle artiklit 11,võttes arvesse nõukogu 28. juuni 1977. aasta direktiivi 77/536/EMÜ põllu- või metsamajanduslike ratastraktorite ümbermineku kaitsekonstruktsioone käsitlevate liikmesriikide õigusaktide ühtlustamise kohta, [3] viimati muudetud Austria, Soome ja Rootsi ühinemisaktiga, eriti selle artiklit 11,ning arvestades, et:(1) üha suurema traktorite valikuga turul tuleb ohutust suurendada, on vajalikud sätted pööratava istmega traktorite võrdseks käsitlemiseks, kusjuures silmas peetakse traktoreid, millel on pööratav iste ja rool, mis suurendavad töö käigus traktori liikuvust ja parandavad ülevaadet töövahenditest;(2) nimetatud konstruktsioonide katsetamise korraldamine peab olema ühtlustatud Majanduskoostöö ja Arengu Organisatsiooni (OECD) eeskirjas 3 põllumajandustraktorite kaitsekonstruktsioonide ametliku katsetamise kohta määratletuga (dünaamilised katsed);(3) käesoleva direktiiviga ettenähtud meetmed on kooskõlas direktiivi 74/150/EMÜ artikliga 12 asutatud tehnika arenguga kohandamise komitee arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 77/536/EMÜ I, II ja III lisa muudetakse vastavalt käesoleva direktiivi lisale.Artikkel 21. Alates 1. juulist 2000 ei tohi liikmesriigid:- keelduda ühelegi traktoritüübile EMÜ tüübikinnituse andmisest, direktiivi 74/150/EMÜ artikli 10 lõike 1 kolmandas taandes nimetatud dokumendi väljastamisest ega siseriikliku tüübikinnituse andmisest ega- keelata traktorite kasutuselevõtmist,kui traktorid vastavad direktiivis 77/536/EMÜ (muudetud käesoleva direktiiviga) ettenähtud nõuetele.2. Alates 1. jaanuarist 2001 liikmesriigid:- ei anna välja nõukogu direktiivi 74/150/EMÜ artikli 10 lõike 1 kolmandas taandes sätestatud dokumenti ühelegi traktoritüübile, mis ei vasta direktiivi 77/536/EMÜ (muudetud käesoleva direktiiviga) sätetele,- võivad keelduda siseriikliku tüübikinnituse andmisest traktoritüübile, mis ei vasta käesoleva direktiivi 77/536/EMÜ (muudetud käesoleva direktiiviga) sätetele.Artikkel 31. Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 30. juuniks 2000. Liikmesriigid teatavad neist viivitamatult komisjonile.Kui liikmesriigid nimetatud normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.2. Liikmesriigid edastavad komisjonile käesoleva direktiiviga reguleeritavas valdkonnas vastuvõetavate põhiliste siseriiklike õigusnormide teksti.Artikkel 4Käesolev direktiiv jõustub 20. päeval pärast selle avaldamist Euroopa Ühenduste Teatajas.Artikkel 5Käesolev direktiiv on adresseeritud liikmesriikidele.Brüssel, 1. juuni 1999Komisjoni nimelkomisjoni liigeMartin Bangemann[1] EÜT L 84, 28.3.1974, lk 10.[2] EÜT L 277, 10.10.1997, lk 24.[3] EÜT L 220, 29.8.1977, lk 1.--------------------------------------------------LISADirektiivi 77/536/EMÜ I, II ja III lisa muudetakse järgmiselt.1. I lisa punktile 2.2 lisatakse kolmas taane:"— mis puutub pööratava sõiduasendiga (nt pööratava juhiistme ja rooliga) või võimalike lisaistmetega traktoritesse, siis on lubatud ainult katsetamismeetod, mida kirjeldatakse III lisa B osas."2. II lisale lisatakse alapunkt 3.1.1.5:"3.1.1.5. Pööratava sõiduasendiga (nt pööratava juhiistme ja rooliga) traktorite puhul, on esimene löök pikisuunaline ning suurima riskiga (rohkem kui 50 % traktori massist). Sellele järgneb sama suure riskiga muljumiskatse. Teine löök peab olema väiksema riskiga ja kolmas küljelt. Kõige lõpuks tuleb väikseima riskiga teine muljumiskatse."3. III lisa B osa muudetakse järgmiselt:a)punkti 1.3.1 teise lõike lõppu on lisatud alljärgnev tekst:"Pööratava sõidusuunaga traktori puhul (nt pööratav iste ja rool) tuleb löögipunkt määrata traktori keskjoone ja sellega kohakuti asetseva tasapinna lõikumispunkti suhtes, mida läbib kahe istme võrdluspunktist võrdsel kaugusel asetsevat punkti läbiv sirgjoon.";b) lisatakse alltoodud punktid 2.2.11, 2.2.12 ja 2.2.13:"2.2.11. Pööratava sõidusuunaga (nt pööratava istme ja rooliga) traktori puhul peab turvapiirkond olema kahe turvapiirkonna kombinatsioon, mis on määratud rooli ja istme kahe asendi poolt.2.2.12. Kui traktorisse on võimalik paigaldada lisaistmeid, tuleb katsed teostada kombineeritud istme võrdluspunkti turvapiirkonna põhjal kõikidele võimalikele istme variantidele. Ümbermineku kaitsekonstruktsioon ei tohi siseneda erinevate istmete lähtepunktide kombineeritud turvapiirkonda.2.2.13. Kui pärast katseid soovitatakse istme jaoks uut kohta, tuleb välja arvestada, kas uue istme võrdluspunkti turvapiirkond jääb täielikult saavutatud turvapiirkonna sisse. Kui nii ei ole, tuleb teostada uus katse."--------------------------------------------------